
J e g y z ő k ö n y v

Készült: Halásztelek Város Önkormányzata Képviselő-testületének 2011. július 14-én, 16.00 órakor megtartott rendkívüli nyílt ülésén.

Az ülés helye: Hunyadi Mátyás ÁMK Hangverseny terem (2314 Halásztelek, Somogyi B. u. 50-52.)

Jelen vannak: Szentgyörgyi József polgármester, Szabó Tibor alpolgármester, Erdődi Sándorné, Igaz László Tibor, Lengyel Izabella, Papp Kornél, Stefanik Zsolt, Tóth Endre Attila, Végváriné Nyíri Lídia képviselők 

Igazoltan távol: -
Megjelent meghívottak: Baloghné dr. Nagy Edit jegyző, Horváth Attila adó- és pénzügyi irodavezető, Tóth Viktor mb. műszaki irodavezető, Bombiczné Horváth Éva külsős biz. tag,  Györök Zsolt Zoltánné külsős biz. tag, Fodor Pálné belső ellenőr, Kristóf Jánosné könyvvizsgáló, Gévai Éva közoktatási előadó, Orsós Éva pénzügyi előadó
Szentgyörgyi József megállapítja, hogy a testület 9 fővel határozatképes. Külön köszönti Fodor Pálné belső ellenőrt, Kristóf Jánosné könyvvizsgálót és a Primor Audit Kft. képviseletében megjelent Kovács Gézánét. Bemutatja Csillag Erikát, megbízott Igazgatási Irodavezetőt, valamint Orsós Évát, a költségvetésért felelős pénzügyi előadót. Két jelentkezőt kér jegyzőkönyv hitelesítőnek. Miután Igaz Tibor és Végváriné Nyíri Lídia jelentkezett, kéri a testület jóváhagyását a jegyzőkönyv hitelesítők személyéről. Megállapítja, hogy a testület egyhangúlag elfogadja a hitelesítők személyét.
Ismerteti a napirendi pontokat, mely megegyezik a meghívóban jelzettekkel. 
Napirend előtt:
1./ 
Beszámoló a két testületi ülés közötti időszak – önkormányzatunkat érintő – fontosabb eseményeiről 

    
Előadó: Szentgyörgyi József polgármester        

2./ 
Beszámoló a lejárt határidejű határozatok végrehajtásáról 

     
Előadó: Szentgyörgyi József polgármester        

Napirendi-tervezet 1. pontja:
A 2010. évi költségvetés teljesítéséről szóló beszámoló 

Előterjesztő: Szentgyörgyi József polgármester 

Napirendi-tervezet 2. pontja:
A 2011. évi költségvetési rendelet I. sz. módosítása

Előterjesztő: Szentgyörgyi József polgármester

Napirendi-tervezet 3. pontja:
A 2010. évi ellenőrzési terv végrehajtása, belső ellenőri jelentés – utóvizsgálat

Előterjesztő: Baloghné dr. Nagy Edit jegyző

Napirend-tervezet 4. pontja: 

Könyvvizsgálói jelentés Halásztelek Város Önkormányzata pénzügyi átvilágításáról

Előterjesztő: Szentgyörgyi József polgármester

Napirendi-tervezet 5. pontja:
Tájékoztató a Polgármesteri Hivatal 2010. évi hatósági munkájáról 

Előterjesztő: Baloghné dr. Nagy Edit jegyző

Napirendi-tervezet 6. pontja:
A Hunyadi Mátyás Általános Művelődési Központ Minőségirányítási Programjának jóváhagyása 

Előterjesztő: Baloghné dr. Nagy Edit jegyző

Napirend-tervezet 7. pontja:

Tájékoztató a Hunyadi Mátyás Általános Művelődési Központ komplex szakmai, tanügyigazgatási ellenőrzéséről 

Előterjesztő: Szentgyörgyi József polgármester

Napirendi-tervezet 8. pontja:
Tájékoztató a Tündérkert Óvoda Nevelési Programjáról készült szakértői véleményről 

Előterjesztő: Szentgyörgyi József polgármester

Napirendi-tervezet 9. pontja:
A Hunyadi Mátyás Általános Művelődési Központ és a Tündérkert Óvoda beszámolója a 2010/2011. tanítási/nevelési évben végzett munkáról 

Előterjesztő: 
Juhász Zoltánné ÁMK iskola igazgató



Urbán Miklósné Tündérkert Óvoda vezető

Napirend-tervezet 10. pontja:

Kérelem a Süni Magánóvodával kötött Közoktatási Megállapodás módosítására 

Előterjesztő: Szentgyörgyi József polgármester

Napirendi-tervezet 11. pontja:
A 2314 Halásztelek, 3051/8 hrsz., 3052 hrsz. és a 3053/8 hrsz. alatti „kivett út”-ként nyilvántartott földrészletek önkormányzati tulajdonba kerülése 

Előterjesztő: Szentgyörgyi József polgármester

Napirendi-tervezet 12. pontja:
Csepel-Sziget és Környéke Többcélú Önkormányzati Társulás – Társulási Megállapodás módosítása 

Előterjesztő: Szentgyörgyi József polgármester

Napirendi-tervezet 13. pontja:
Egyebek

· Kucu – Hús Kft. kérelme 

· Helyi Vöröskereszt Alapszervezet kérelme 

· Testületi határozatok pontosítása

· Képviselői észrevételek 

Előterjesztő: Szentgyörgyi József polgármester

Zárt ülés:

Napirendi-tervezet 1. pontja:
Az Ügyrendi, Közbiztonsági és Bűnmegelőzési Bizottságba külsős bizottsági tag választása 

Előterjesztő: Szentgyörgyi József polgármester

Napirendi-tervezet 2. pontja:
Tarapcsik Ádám Gyula fellebbezése ápolási díj kérelme elutasítása tárgyában 

Előterjesztő: Szentgyörgyi József polgármester

Szentgyörgyi József kérdés, észrevétel nem lévén a napirendi pontokhoz, kéri szavazzanak arról. Megállapítja, hogy a testület egyhangúlag elfogadta a napirendi pontokat. 
Napirend előtt:
1./ 
Beszámoló a két testületi ülés közötti időszak – önkormányzatunkat érintő – fontosabb eseményeiről
    
Előadó: Szentgyörgyi József polgármester        
Szentgyörgyi József a nyílt ülést a napirend előtti két testületi ülés közötti időszakról szóló beszámolóval kezdi, nevezetesen:

-  Június 17-21. között Oggiono-ban vendégeskedtek. Aláírásra került a testvérvárosi szerződés. Az olaszok nagyon aktívak lettek ebben a kérdésben. Több oldalú nemzetközi találkozót szerveztek, ahol a Leisnig testvérváros mellett görög és spanyol városokat is meghívtak egy nemzetközi testvérvárosi program keretében, akik jelezték, hogy szeretettel várnák a város képviselőit. A kapcsolatot fel fogják venni ezekkel a városokkal, s megnézik, hogy életképes-e ez az együttműködés, mert a nagy távolság miatt nehezebb a helyzet.
-
Két személyre szóló meghívót kapott Illyefalvára, ahol falusi napokat tartanak július 21-24. között. Szeretné, ha képviselőtársai közül valaki elvállalná Halásztelek képviseletét.

-
Leisnigből is érkezett megkeresés, ahol bornapokat szerveznek szeptember 17-ére. Kéri, ha valaki ismer olyan halásztelki lakost, aki bort palackoz, akkor jelezzék felé. 

- 
Az oggionoi háromoldalú egyeztetésen abban maradtak, hogy az idei halásztelki augusztus 20-i találkozó helyett – mivel Oggiono és Leisnig városoknak is van programja – szeptember végére, szüretre invitálta őket, melyet Leisnig szeretné a látogatást összekapcsolni egy zenei, művészeti iskola találkozóval, vagyis hoznának egy pár gyerek együttest és csütörtök-pénteken próbálnának, majd szombaton koncerteznének. A látogatásra szeptember 22-25. között kerülne sor. 
-
Az iskola beruházás első 44 mFt-os részlete megérkezett, még egy hasonló összeget vár az önkormányzat, s ezen felül még a szervezet fejlesztési források vannak bent, de elkezdtek befolyni a pályázati bevételek is, melyeket előre finanszíroztak.
2./ 
Beszámoló a lejárt határidejű határozatok végrehajtásáról 
     
Előadó: Szentgyörgyi József polgármester        

Szentgyörgyi József a következőkben beszámol a lejárt határidejű határozatok végrehajtásáról.

116/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete a 2010. évi költségvetés rendelet IV. módosítását elfogadta, mely szerint a kiadási főösszeget 4.523 eFt-tal, a bevételi főösszeget 4.523 eFt-tal lecsökkentette és Halásztelek Város Önkormányzata 2010. évi költségvetése módosított kiadási főösszegét 1.778.480 eFt-ban, bevételi módosított főösszegét 1.778.480 eFt-ban állapította meg. A rendelet kihirdetésre került.

117/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete Az önkormányzat vagyonáról és vagyongazdálkodás szabályairól szóló módosított 11/2003.(V.28.) helyi önkormányzati rendelet módosításáról szóló rendelet szövegét elfogadta. A rendelet kihirdetésre került.

119/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete – elfogadva a Pénzügyi, Ellenőrző és Településfejlesztési Bizottság javaslatát – úgy döntött, hogy a Hunyadi Mátyás Általános Művelődési Központ technikai létszámát 2 fő takarítói státusszal megemeli úgy, hogy a költségeket az intézménynek saját keretein belül kell biztosítania. A határozat kiküldésre került.

120/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete – elfogadva a Pénzügyi, Ellenőrző és Településfejlesztési Bizottság, valamint az Oktatási, Kulturális, Sport és Társadalmi Kapcsolatok Bizottság javaslatát – úgy döntött, hogy a Tündérkert Óvoda technikai létszámát 1 fővel megemeli úgy, hogy a költségeket az intézménynek saját keretein belül kell biztosítania. A határozat kiküldésre került.

121/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete – elfogadva a Pénzügyi, Ellenőrző és Településfejlesztési Bizottság, valamint az Oktatási, Kulturális, Sport és Társadalmi Kapcsolatok Bizottság javaslatát – úgy döntött, hogy a.Tündérkert Óvoda és a Süni Magánóvoda közös logopédiai ellátásának biztosítását nem támogatja. A logopédiai ellátást a kistérségi ellátás keretében kívánja megoldani. A határozat kiküldésre került.

122/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete a Süni Magánóvodával kötött megállapodás módosítására vonatkozó javaslatot elutasított. A határozat kiküldésre került.

A Képviselő-testület 2011. július 14-i ülésének napirendjén szerepel.

123/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete felhatalmazta a Polgármestert, hogy a Malonyai utca mentén lévő telkekből a 2434/2, 2434/10, 2434/11, 2434/12, 2434/17, 2434/18, 2434/20, 2434/21, 2434/22, 2434/23 és 2434/27 hrsz. alatt kiszabályozott földrészleteket az érintett tulajdonosoknak ajánlja fel, sikeres elidegenítés esetén az adásvételi szerződéseket készítse el, illetve eladóként írja alá, azzal a kikötéssel, hogy a sikeres ingatlaneladás tényéről, az eladás ellenértékéről a Képviselő-testületet az időben következő ülésen tájékoztassa. Az ingatlan elidegenítés tekintetében az ajánlati felhívások megküldésre kerültek.

124/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete Lukács & Radics Kft. (2310 Szigetszentmiklós, Leadó u. 19.) kérelmének figyelembevételével a 2314 Halásztelek, Merkúr u. 22. sz. 3086/4 hrsz. alatti ingatlan eladását – az alábbiak szerint engedélyezte:

1. A vételi díj meghatározására szakértőt kell felkérni, melynek a költségeit az önkormányzat viseli.

2. A Jegyző útján felkéri a Műszaki Irodát, hogy a döntést követően a szakértő által becsült kikiáltási árral az ingatlaneladás nyílt licites versenytárgyalását bonyolítsa le, sikeres versenytárgyalás esetén az adás-vételi szerződést készítse el.

3. 
Felkéri a Polgármestert, hogy az adás-vételi szerződést írja alá.

Az ingatlan kikiáltási árának meghatározása érdekében a szakértő megbízásra került.

125/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a Krétai Szent András Alapítvánnyal kötött szociális ellátási szerződés 2011. július 1-vel közös megegyezéssel felmondja.

A szerződés felbontása aláírásra került.

126/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete – elfogadva a Pénzügyi, Ellenőrző és Településfejlesztési Bizottság javaslatát – úgy dönt, hogy a Krétai Szent András Alapítvány intézményének 2011. I. félévi veszteségét megfinanszírozza a 2011. évi költségvetésben az Alapítvány részére elfogadott 2,5 mFt támogatás terhére. A Képviselő-testület mai ülésének Egyebek napirendjén szerepel a határozat pontosítására vonatkozó javaslat.

127/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy a 2010. évi gyermekjóléti és gyermekvédelmi feladatok ellátásának értékeléséről készült beszámolót elfogadta.

A határozat kiküldésre került.
128/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete a Hunyadi Mátyás Általános Művelődési Központ módosított Szervezeti és Működési Szabályzatát és módosított Házirendjét 2011. június 10-ei hatálybalépéssel jóváhagyta. A határozat kiküldésre került.

129/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete – elfogadva az Oktatási, Kulturális, Sport és Társadalmi Kapcsolatok Bizottság határozatát – úgy döntött, hogy  a Hunyadi Mátyás Általános Művelődési Központ Általános Iskolájában a 2011/2012. tanítási évben a 2. évfolyamon 2 hagyományos és 1 iskolaotthonos osztály, a 3. évfolyamon 1 hagyományos és 1 iskolaotthonos osztály, a 4. évfolyamon 1 hagyományos és 1 iskolaotthonos osztály, az 5. évfolyamon 3 osztály, a 6. évfolyamon 3 osztály, a 7. évfolyamon 2 osztály és a 8. évfolyamon 2 osztály indítását engedélyezi, azzal a megkötéssel, hogy amennyiben az 5. és a 6. évfolyam létszáma 60 fő alá megy, az intézményvezető ezt köteles jelezni a hivatalnak, hogy a Képviselő-testület a döntését 2011. augusztus 31-ig felülbírálhassa. A határozat kiküldésre került.

130/2011.(VI.09.) számú Képviselő-testületi határozat:

Halásztelek Város Önkormányzatának Képviselő-testülete, mint a Hunyadi Mátyás Általános Művelődési Központ (2314 Halásztelek, Somogyi Béla utca 50-52.) alapító jogokkal felruházott irányító szerve a Hunyadi Mátyás Általános Művelődési Központ Alapító Okiratát módosította. A határozat kiküldésre került.
131/2011.(VI.09.) számú Képviselő-testületi határozat:

Halásztelek Város Önkormányzatának Képviselő-testülete, mint a Hunyadi Mátyás Általános Művelődési Központ (2314 Halásztelek, Somogyi Béla utca 50-52.) alapító jogokkal felruházott irányító szerve elfogadta a Hunyadi Mátyás Általános Művelődési Központ Alapító Okiratát egységes szerkezetben a 131/2011.(VI.09.)számú Képviselő-testületi határozattal. A határozat kiküldésre került.

132/2011.(VI.09.) számú Képviselő-testületi határozat:

Halásztelek Város Önkormányzatának Képviselő-testülete, mint a Tündérkert Óvoda (2314 Halásztelek, Óvoda utca 1.) alapító jogokkal felruházott irányító szerve a Tündérkert Óvoda Alapító Okiratát módosította.  A határozat kiküldésre került.
133/2011.(VI.09.) számú Képviselő-testületi határozat:

Halásztelek Város Önkormányzatának Képviselő testülete a Tündérkert Óvoda Alapító Okiratát egységes szerkezetben a módosító okirattal elfogadta. A határozat kiküldésre került.

134/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete a Tündérkert Óvoda módosított Nevelési Programját elfogadta, azzal a kikötéssel, ha a szakértői vélemény kifogást talál, akkor Nevelési Programot a következő – 2010. június 30-i – képviselő-testületi ülésen újra tárgyalják. A határozat kiküldésre került.

135/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete úgy döntött, hogy a Megyedűlő utca zsákutcává alakítását támogatja. A felmerülő költségeket a Krétai Szent András Alapítvány fel nem használt keretéből finanszírozza maximálisan 800000 forint felhasználásával. A maradék összeget a gyalogosok védelmét szolgáló kerékpárút védelmének kialakítására fordítja. A tervező kiválasztása megtörtént, a megbízási szerződés előkészítés alatt.

136/2011. (VI.09.) számú Képviselő-testületi határozat:

Halásztelek Város Önkormányzatának Képviselő-testülete a Fővárosi Vízművek Zrt-vel a vízbázis-védelemmel kapcsolatos – az előterjesztés mellékletét képező – megállapodás szövegét elfogadta.
Felhatalmazta a Polgármestert, hogy a Főváros Vízművek Zrt.-vel a megállapodást aláírja. A megállapodás tervezet a Vízművek részére megküldésre került.

137/2011. (VI.09.) számú Képviselő-testületi határozat:

Halásztelek Város Önkormányzat Képviselő-testülete a Fővárosi Agglomeráció Önkormányzati Társulás Társulási Megállapodását az előterjesztés szerint elfogadta. Felhatalmazta a polgármestert a Társulási Megállapodás aláírására. A határozat megküldése és a Társulási Megállapodás aláírása megtörtént.

139/2011. (VI.09.) számú Képviselő-testületi határozat:

Halásztelek Város Önkormányzat Képviselő-testülete úgy döntött, hogy 2011. július 31. napjától 2026. július 31. napjáig terjedő, határozott időtartamra Tököl - Halásztelki Református Egyházközséggel a bérleti szerződést meghosszabbítja a Halásztelek, Iskola u. 2. szám alatti – Lámpás Óvoda – ingatlanra (326/1 hrsz) vonatkozóan.  A szerződés előkészítés alatt van. A Képviselő-testület mai ülésének Egyebek napirendjében szerepelnek a képviselői észrevételek a határozattal kapcsolatban.
Napirendi 1. pontja:
A 2010. évi költségvetés teljesítéséről szóló beszámoló 
Előterjesztő: Szentgyörgyi József polgármester 

Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella felolvassa a bizottság határozatát, mely szerint Halásztelek Város Önkormányzatának Pénzügyi, Ellenőrző és Településfejlesztési Bizottsága javasolja a Képviselő-testületnek a 2010. évi költségvetés végrehajtásáról szóló zárszámadást 1.696.976 eFt kiadással és 1.694.608 eFt bevétellel, valamint a mérleg főösszegének 6.346.537 eFt-tal és 2.846 eFt auditált mérlegeltéréssel történő jóváhagyását a hiányok pótlásával. Hozzáteszi, a hiányok száma 4 volt, melyből mára 2 teljesült. Szeretné, ha a testület határozatba foglalná, hogy a következő pénzügyi bizottsági ülésre a hiánypótlás másik két pontja is előterjesztésre kerülne, nevezetesen a pénzmaradvány részletezése, a zárszámadási rendelet helyes megszövegezése.

Horváth Attila kérdezi az Elnök asszonyt, amit a bizottság ülése előtt közösen átnéztek pénzmaradvány kimutatást, mennyiben legyen még attól részletesebb. 
Lengyel Izabella kifejti, a 19. sz. melléklet a pénzmaradvány kimutatása, 13 sorból áll, a 12. sor tartalmazza a költségvetési pénzmaradványt, mely 116.100 eFt, ez az összeg nincs részletezve.

Horváth Attila közli, ez az összeg a fenti soroknak a matematikai összegéből adódik össze. A 7. sor a tárgyévi pénzmaradvány, ami adódik a záró pénzkészlet és likvid hitelek különbségéből, plusz-mínusz az aktív-passzív záró egyenleg elszámolásából, illetve mivel, hogy nem volt előző évben képzett tartalék, az egy adattartalom nélküli sor, ezért a pénzmaradvány – a 9. sor – és a 115 mFt változatlan. A számviteli rendszer által generált szám - a költségvetési befizetés többlettámogatás miatti különbség – a 228 mFt adódik hozzá, ez adja a költségvetési pénzmaradványt. Ennél jobban nem tudja részletezni a pénzmaradványt.

Lengyel Izabella kérdezi a könyvvizsgálót, van-e hozzáfűzni valója.

Kristóf Jánosné szeretné, ha a rendelettervezet 3. §-ában szereplő összeg javításra kerülne, mert az auditálási eltérés előtti összeg szerepel, az összeg helyesen 6.346.537 eFt. A pénzmaradvánnyal kapcsolatban rámutat arra, a pénzügyi bizottság azt kéri, hogy amiből a tételek összetevődnek, azokat kellene nevesíteni, a kimutatást úgy elkészíteni, hogy a számok mit tartalmaznak. Felhívja a figyelmet még arra, hogy jó lenne, ha a rendeletben minden mellékletre történne hivatkozás. 
Erdődi Sándorné kérdezi, ha a határozati javaslatba bekerült a 2.846 eFt auditált mérlegeltérés, akkor az a mellékletek javításával együtt jár-e, vagy csak a rendeletet kell javítani.

Kristóf Jánosné válasza, csak a rendeletet.

Erdődi Sándorné véleménye szerint a rendelettervezet megszövegezése megtörtént, a hiány pótlása csak a pénzmaradvány részletezésére vonatkozik. Javasolja, úgy szavazzanak, hogy az irodavezető pár napon belül küldje meg a testület tagjainak a részletes kimutatást. A zárszámadást fogadják el így, mert úgy gondolja így helyes.
Kristóf Jánosné közbeszól, ő is ezt támogatja.

Horváth Attila elmondja, pont ezért írt Elnök asszonynak, hogy amennyiben egyéb kérdések megfogalmazódtak a bizottság részéről, azt kapja meg, mert akkor ennek is jobban eleget tudott volna tenni. 

Lengyel Izabella kéri, a következő bizottsági ülésre ez a két hiányosság kerüljön pótlásra.

Horváth Attila közli, megoldható.

Erdődi Sándorné felolvassa a szöveges előterjesztésből, hogy kiugró teljesítés mutatkozik az ÁFA bevételeknél-visszatérüléseknél, mely a szállítói finanszírozáshoz tartozó fordított ÁFA megnövekedett értéke okoz. Kérdezi ezt azt jelenti, hogy az önkormányzat több ÁFA-t igényelhetett vissza az ÁFA elszámolások során.

Horváth Attila válasza, ez abból adódik, hogy egy konyhát üzemeltet az önkormányzat és az élelmezés beszerzése után az ÁFA-t visszaigényelhetik, mely a konyhát illetően valamennyi költség nemre vonatkozik, tehát ez kevesebb kiadást jelent.
Erdődi Sándorné kérdezi, a Művészeti Iskola tandíjbevételeinél jelentkező közel egy millió forint be nem szedett bevétellel kapcsolatban milyen intézkedés történt annak rendezésére. 
Horváth Attila elmondja, az alátámasztó dokumentációkból csak annyira emlékszik, hogy ez nem egy egyéves időszaktartamról szól, hanem ez több évre visszamenőleges. Ez szerepel az előző évi beszámolóban is. Igyekszenek ennek a még behajtható részét beszedni. Az intézményvezető egy rendkívüli szülői értekezletet hívott össze, hogy minimalizálja a keletkezett kintlévőségeket. 

Papp Kornél véleménye szerint nem árt a folyamat végére érkezve hangsúlyozni azt, hogy minden törvényes határidőt sikerült áthágni a 2010. évi zárszámadás beterjesztése során. A könyvvizsgálói vélemény tartalmaz 8 figyelem felhívó megjegyzést. Kötelességének érzi felhívni képviselőtársai figyelmét arra, hogy a zárszámadás elfogadásával arra kell gondolniuk, hogy a könyvvizsgáló megállapításait megszívleljék és számon kérjék. Ritka alkalomnak tartja azt, hogy még a mai ülésen vissza tudnak térni arra, hogyan lehet ezen megállapítások kapcsán a folyamatokat helyére tenni. 

Szentgyörgyi József további kérdés, észrevétel nem lévén szavazásra bocsátja a határozati javaslatot, továbbá a rendelet megalkotását.

140/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a 2010. évi költségvetés végrehajtásáról szóló zárszámadást 1.696.976 eFt kiadással és 1.694.608 eFt bevétellel, valamint a mérleg főösszegét 6.346.537 eFt-tal és 2.846 eFt auditált mérlegeltéréssel, valamint -116.100 eFt pénzmaradvánnyal elfogadja.

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



e l f o g a d v a

Halásztelek Város Önkormányzata Képviselő-testületének

11/2011. (VII.14.) rendelete

a 2010. évi zárszámadásról
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirendi 2. pontja:
A 2011. évi költségvetési rendelet I. sz. módosítása
Előterjesztő: Szentgyörgyi József polgármester
Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella felolvassa a bizottság határozatát, mely szerint Halásztelek Város Önkormányzatának Pénzügyi, Ellenőrző és Településfejlesztési Bizottsága javasolja a Képviselő-testületnek, hogy az intézményekre átruházott hatáskörben 2011. I-III. hónapban végrehajtott előirányzat módosítások, a központosított állami támogatások és egyéb bevételek miatt a rendelet 3. §-ában megállapított kiadási főösszeget 1.659 eFt-tal, a bevételi főösszeget 1.659 eFt-tal emelje meg, és Halásztelek Város Önkormányzata 2011. évi költségvetésének módosított kiadási főösszegét 1.166.527 eFt-ban, valamint módosított bevételi főösszegét 1.166.527 eFt-ban állapítsa meg.

Szentgyörgyi József kérdés, észrevétel nem lévén szavazásra bocsátja a határozati javaslatot, valamint a rendelet megalkotását.

141/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete úgy dönt, hogy az intézményekre átruházott hatáskörben 2011. I-III. hónapban végrehajtott előirányzat módosítások, a központosított állami támogatások és egyéb bevételek miatt a rendelet 3. §-ában megállapított kiadási főösszeget 1.659 eFt-tal, a bevételi főösszeget 1.659 eFt-tal megemeli, és Halásztelek Város Önkormányzata 2011. évi költségvetésének módosított kiadási főösszegét 1.166.527 eFt-ban, valamint módosított bevételi főösszegét 1.166.527 eFt-ban állapítja meg.

Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



e l f o g a d v a

Halásztelek Város Önkormányzata Képviselő-testületének

12/2011. (VII.14.) rendelete

a 2011. évi költségvetésről szóló 4/2011.(III.11.)számú rendeletének módosításáról
Határidő: 
azonnal
Felelős: 
Szentgyörgyi József polgármester



9 igen



0 nem



0 tartózkodás



m e g a l k o t v a

Napirendi 3. pontja:
A 2010. évi ellenőrzési terv végrehajtása, belső ellenőri jelentés – utóvizsgálat 
Előterjesztő: Baloghné dr. Nagy Edit jegyző

Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella ismerteti, a bizottság javasolja a Képviselő-testületnek a beszámoló elfogadását 3 igen, 1 tartózkodással.

Szentgyörgyi József kérdés, észrevétel nem lévén szavazásra bocsátja a határozati javaslatot.
142/2011. (VII.14.) számú Képviselő-testületi határozat:

Halásztelek Város Önkormányzatának Képviselő-testülete a 2010. évi belső ellenőrzési terv végrehajtásáról szóló jelentést elfogadja.

Határidő: 
azonnal
Felelős: 
Szentgyörgyi József polgármester



7 igen



0 nem



2 tartózkodás



e l f o g a d v a

Napirend 4. pontja: 
Könyvvizsgálói jelentés Halásztelek Város Önkormányzata pénzügyi átvilágításáról 
Előterjesztő: Szentgyörgyi József polgármester

Szentgyörgyi József kéri a Pénzügyi Bizottság elnökét, ismertesse a bizottság döntését.

Lengyel Izabella ismerteti, a Bizottság mind az átvilágító könyvvizsgálói jelentést, mind a zárszámadáshoz szóló könyvvizsgálói jelentést köszönettel nyugtázta. A jelentésekben foglalt megállapításokat elfogadja és a Képviselő-testületnek elfogadásra javasolja azzal, hogy a feltárt hiányosságok 2011. szeptember 30-ig orvoslásra kerüljenek. Bejelenti továbbá, hogy az intézkedési tervet a mai bizottsági ülésen elfogadták. A 18. soron szereplő feladat meghatározáshoz – a beszámoló Képviselő-testület elé történő benyújtása történjen meg minden év április 30-ig – szeretné hozzátenni, hogy az előző év költségvetésének utolsó módosítása történjen meg február 28-áig. 

Baloghné dr. Nagy Edit közli, a kiegészítést elfogadja.

Szentgyörgyi József kérdéseknek, észrevételeknek ad helyt.

Erdődi Sándorné elmondja, a bizottsági ülésen is elmondta a véleményét és akkor azt a választ kapta, hogy „anyatigrisként védi a becsületet”. Akkor is és most is kikéri magának, nincs semmi titka, szégyellni valója, és egyetlen fillér sem tapad a kezéhez, melyet a korábbi képviselőtársa nevében is ki kér. Úgy érzi tisztje megvédeni a bizottság és a képviselő-testület korábbi döntéseit, kötelessége a hivatallal, az ÁMK-val együtt dolgozni, a város működésének érdekében mindent megtenni. Véleménye szerint együttműködve a helytelen gyakorlatokat kell megszüntetni. Nem ismeri a könyvvizsgáló személyét, a döntése saját tudása alapján történt. Kifogásolta, miként kellett volna a jelentést összeállítani, milyen formában kellett volna a testület elé terjeszteni, valamint mit hiányolt a jelentésből. Megítélése szerint egy általános revizori jelentés, vagy belső ellenőri beszámoló, ami bizonyos adminisztratív és gyakorlati megvalósulási hiányosságot tartalmaz, ami nincs záradékkal ellátva, ezért nem volt lehetősége a hivatalnak a szabályszerű reagálásra. Az általa elmondott hiányosságot a Primor Audit Kft. hiteles könyvvizsgálója is megerősítette, miszerint nem könyvvizsgálatot folytattak le, ennek megfelelően nem könyvvizsgálói véleményt bocsátottak ki, holott a felhatalmazás, a pályázat könyvvizsgálói feladatokra szólt 1 mFt-ért. Megjegyzi ez lehetett volna 600 eFt is. Az általa elmondottak alapján nem tudja elfogadni a jelentést, viszont megnyugtató számára az, hogy semmi visszaélést nem találtak a vizsgálat során. Támogatja a hiányosság és a helytelen gazdálkodás megszüntetését, a hibák kijavítását. Hangsúlyozza a belső ellenőrzés szigorítását és fontosságát.
Papp Kornél közli, nem tiszte elmondani a testületi ülésen a bizottsági ülésen a részéről elmondott gondolatokat, mert az a jegyzőkönyvben megtalálható. Továbbra is állítja, hogy Képviselőasszony a „mundérbecsületét” védte, amit kér ne értelmezze félre. Véleménye szerint nem lehet védeni azt, hogy több mint 11 mFt-ot áldoz Halásztelek közpénzből egy idegen település, Szigetszentmiklós diákétkeztetésére. Ezen változtatni kell, ezt nem lehet védeni, meg vizsgálni, hogy miért nem lehet önköltségszámítást végezni, a feltételeket minél hamarabb úgy kell alakítani, hogy pontosan lehessen tudni, hogy az étkeztetésben mi mennyibe kerül. Azon kell munkálkodniuk, hogy ilyen többet ne fordulhasson elő. Hasonlóképpen tett említést a könyvvizsgálói vélemény is arról, hogy az önkormányzat 100 %-os tulajdonában lévő HATE Kft. társadalmi szervezetként kapott támogatást, melyre nemcsak azt a szót lehet mondani, hogy szabálytalan, hanem törvénytelen. Mindazok után, hogy ez egyértelműen megfogalmazódott, a 2011. évben már a költségvetés elfogadásakor korrigálta a Képviselő-testület ezt a rossz gyakorlatot. Kiemeli, nem lehet elmenni szó nélkül amellett, hogy a szép iskolaépület építése során a kivitelező energiaköltségét az amúgy is kivéreztetett intézmény fizette meg, nem tudni miért. Meg kell vizsgálni a szerződést, van-e lehetőség arra, hogy az energiaköltség a kivitelező kasszáját terhelje. Kéri, ne mondják azt, hogy szabálytalanság és törvénytelenség nem történt. Hangsúlyozza, kérdésekre könnyű lenne válaszolni, ha elkezdenének mazsolázgatni a könyvvizsgálói jelentésben. Mint az a bizottsági ülésen is elmondta, a hozzáállásuk teljesen más ehhez a kérdéshez, mint amit képviselőtársa feltételez. Szeretnék a folyamatokat a helyére tenni, melyhez az intézkedési terv nagymértékben segítséget nyújt. Kéri képviselőtársát, hogy ennek elfogadásával fogjanak össze annak érdekében, hogy minél kevesebb problémát tárjon fel a belső ellenőr, illetve az önkormányzat hivatalos könyvvizsgálója az következő időszakban. 
Szentgyörgyi József szavazás előtt szót ad Kovács Gézáné és Kristóf Jánosné könyvvizsgálóknak 

Kovács Gézáné szeretné a könyvvizsgálat fogalmát tisztázni. Ketten vannak jelen könyvvizsgálók, s mindketten nagyon jól ismerik a szakmát. A kolleganő, aki a pénzügyi jelentésekre adja a könyvvizsgálatot, ő a hivatalos könyvvizsgálója az önkormányzatnak, ő könyvvizsgálói jelentést adott a pénzügyi kimutatásokhoz. A Primor Audit átvilágítást végzett, mely tartalmában mélyebb, viszont nem tartalmazza a zárszámadás könyvvizsgálatát. A könyvvizsgálói standard különbözteti meg a két könyvvizsgálatot, s azért kell nekik kötelezően használni a könyvvizsgálói jelentésben – amikor átvilágítást végez – szószerinti szövege a standardnek az amit beleírt, hogy nem könyvvizsgálatot végez, hanem átvilágítást végez. A megkülönböztetés egy könyvvizsgálati szakmai elvárás. 

Kristóf Jánosné hozzáteszi, az ő feladatuk volt a zárszámadás véleményezése során az átvilágítás minősítése, mely megtörtént. Félreérthetőnek tartja azt, hogy a standarban a kiírás úgy szerepelt, hogy könyvvizsgálói feladatokra. 

Szentgyörgyi József további kérdés, észrevétel nem lévén szavazásra bocsátja a határozati javaslatokat.
143/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete mind az átvilágító könyvvizsgálói jelentést, mind a zárszámadáshoz szóló könyvvizsgálói jelentést köszönettel nyugtázza. A jelentésekben foglalt megállapításokat elfogadja azzal, hogy a feltárt hiányosságok 2011. szeptember 30-ig orvoslásra kerüljenek. 

Határidő: 
elfogadásra:

azonnal



végrehajtásra:

2011. szeptember 30.
Felelős: 
Szentgyörgyi József polgármester



5 igen



3 nem



1 tartózkodás



e l f o g a d v a

144/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Primor Audit Könyvelő- és Könyvvizsgáló Kft. átvilágítási jelentésében foglalt megállapításokra vonatkozó „Intézkedési Terv”-et elfogadja.

Határidő: 
elfogadásra:

azonnal



végrehajtásra:

folyamatos

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 5. pontja:
Tájékoztató a Polgármesteri Hivatal 2010. évi hatósági munkájáról
Előterjesztő: Baloghné dr. Nagy Edit jegyző

Szentgyörgyi József kéri az Ügyrendi Bizottság elnökét, ismertesse a bizottság döntését.

Tóth Endre Attila ismerteti a bizottság határozatát, mely szerint a Bizottság javasolja a Képviselő-testületnek a Polgármesteri Hivatal 2010. évi hatósági munkájáról készült tájékoztató elfogadását.
Szentgyörgyi József kérdésnek ad helyt.

Lengyel Izabella jelzi, az első oldalon szerepel a szervezeti egységek felsorolása öt sorban, konkrétan a Jegyzői Kabinet külön és a Polgármesteri Titkárság külön. A második oldalon viszont, a feladatmegosztás leírásánál mindössze titkárság címszó alatt a két előbbi szervezeti egység együtt szerepel. Kérdezi, ez szándékos volt-e avagy véletlen. Továbbá jól gondolja-e, hogy egészségügy, médiákkal kapcsolattartás, művelődési feladatok, illetve polgári védelem tartozik a Polgármesteri Titkársághoz.

Baloghné dr. Nagy Edit elmondja, ez már meggyökeresedett, a honlapon is így szerepel. A második kérdésre a válasza igen, ezek a feladatok tartoznak a Polgármesteri Titkársághoz.

Szentgyörgyi József további kérdés, észrevétel nem lévén szavazásra bocsátja a határozati javaslatot. 
145/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Polgármesteri Hivatal 2010. évi hatósági munkájáról szóló tájékoztatót elfogadja.

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 6. pontja:
A Hunyadi Mátyás Általános Művelődési Központ Minőségirányítási Programjának jóváhagyása 

Előterjesztő: Baloghné dr. Nagy Edit jegyző

Szentgyörgyi József kéri az Oktatási Bizottság elnökét ismertesse a bizottság határozatát.

Papp Kornél ismerteti, a bizottság elfogadásra javasolja a Képviselő-testületnek az ÁMK módosított Intézményi Minőségirányítási Programját 2011. július 15-i hatálybalépéssel. 

Szentgyörgyi József  kérdés, észrevétel nem lévén szavazásra bocsátja a határozati javaslatot. 

146/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Hunyadi Mátyás Általános Művelődési Központ módosított Intézményi Minőségirányítási Programját 2011. július 15-ei hatálybalépéssel jóváhagyja.
Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirend 7. pontja:
Tájékoztató a Hunyadi Mátyás Általános Művelődési Központ komplex szakmai, tanügyigazgatási ellenőrzéséről 
Előterjesztő: Szentgyörgyi József polgármester
Szentgyörgyi József kéri az Oktatási Bizottság elnökét ismertesse a bizottság határozatát.

Papp Kornél ismerteti, a bizottság úgy döntött, hogy a beterjesztett komplex szakmai, tanügyigazgatási ellenőrzésről készült dokumentumot szakértői véleménynek elfogadni nem tudja. Felkéri a Hivatalt, hogy a teljesítés érdekében a megfelelő intézkedést a szakértő felé tegye meg. Bejelenti, a szakértőtől levél érkezett a Polgármester úrhoz, melyben vélhetően a bizottsági észrevételek tolmácsolására a szakértő egyértelmű választ adott, kéri vissza a két eredeti példányát a szakértői véleménynek, tehát a munkát elvégezni nem kívánja. Tájékoztat arról, hogy a szakértő megbízási szerződésének volt egy melléklete, mely 9 pontban sorolta fel az elvégzendő munkát, melyből egy ponttal foglalkozott a szakértő, nyolc ponttal nem, ezért döntött úgy a bizottság, hogy a szakértői véleményt nem tudja komplexnek elfogadni.
Szentgyörgyi József  kérdés, észrevétel nem lévén szavazásra bocsátja a határozati javaslatot. 

147/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete úgy dönt, hogy a beterjesztett komplex szakmai, tanügyigazgatási ellenőrzésről készült dokumentumot szakértői véleménynek elfogadni nem tudja és a szakértő – a Hivatal által a teljesítés érdekében tett intézkedésére történő – visszalépését tudomásul veszi.

Határidő: 
azonnal

Felelős: 
Szentgyörgyi József 
polgármester



8 igen



0 nem



1 tartózkodás



e l f o g a d v a
Szentgyörgyi József megjegyzi, értelemszerűen új szakértő kerül majd felkérésre, a feladatra.

Napirendi 8. pontja:
Tájékoztató a Tündérkert Óvoda Nevelési Programjáról készült szakértői véleményről 

Előterjesztő: Szentgyörgyi József polgármester

Szentgyörgyi József kéri az Oktatási Bizottság elnökét ismertesse a bizottság határozatát.

Papp Kornél ismerteti, a bizottság a szakértői vélemény tudomásul vételét javasolja a Képviselő-testületnek.

Szentgyörgyi József kérdés, észrevétel nem lévén szavazásra bocsátja a határozati javaslatot.

148/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Tündérkert Óvoda Nevelési Programjáról készült szakértői véleményt tudomásul veszi.

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 9. pontja:
A Hunyadi Mátyás Általános Művelődési Központ és a Tündérkert Óvoda beszámolója a 2010/2011. tanítási/nevelési évben végzett munkáról 

Előterjesztő: 
Juhász Zoltánné ÁMK iskola igazgató



Urbán Miklósné Tündérkert Óvoda vezető
Szentgyörgyi József kéri az Oktatási Bizottság elnökét ismertesse a bizottság határozatát.

Papp Kornél ismerteti, a bizottság mind az ÁMK, mind az Óvoda beszámolóját elfogadásra ajánlja a Képviselő-testületnek.

Szentgyörgyi József kérdés, hozzászólás nem lévén szavazásra bocsátja külön-külön a két intézmény beszámolójának elfogadását.

149/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Hunyadi Mátyás Általános Művelődési Központ 2010/2011. tanítási évben végzett munkájáról szóló beszámolót elfogadja.

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

150/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Tündérkert Óvoda 2010/2011. nevelési évben végzett munkájáról szóló beszámolót elfogadja.

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirend 10. pontja:
Kérelem a Süni Magánóvodával kötött Közoktatási Megállapodás módosítására 
Előterjesztő: Szentgyörgyi József polgármester
Szentgyörgyi József ismerteti, a kérelmet az előző testületi ülésen tárgyalták már. A kérelemmel kapcsolatban az Oktatási Bizottság elnöke részéről egy képviselői indítvány érkezett, határozati javaslat formájában, melyet felolvas. A javaslat indoklására átadja a szót Elnök úrnak.

Papp Kornél elmondja, e javaslattal azt szeretné elérni, hogy aki jelenleg a Süni Magánóvodába jár, pontosabban a gyermek szülője, biztos legyen abban, hogy amíg a gyermek tanköteles nem lesz, addig mintha önkormányzati óvodába járna, az ingyenességet élvezi. A Süni Magánóvoda Kft. vezetőjétől tájékoztatásul megkapta a születési adatokat, illetve egy kalkulációt az iskolakötelezettségről, mely természetesen nem kőbe vésett törvény, az változhat 2012 és 2023 nyarán, tehát elképzelhető, hogy a testület minden nevelési év elején hasonló helyzetbe kerül, de az már egy kismértékű hozzáigazítást jelent az aktuális körülményhez. A szerződés egy évvel történő kitolása 33 gyermek esetében megnyugtatóan rendezi 2011-2014-ig a helyzetet. 

Szentgyörgyi József kérdezi a Süni Magánóvoda jelenlévő vezetőjét, kívánja-e kiegészíteni az elhangzottakat.
Bedőné Farkas Gabriella köszöni nincs kiegészítése, mert az Elnök úr elmondott mindent, amit előzőleg egyeztettek.

Szentgyörgyi József kérdésnek, észrevételnek ad helyt.

Igaz Tibor kiegészítésként elmondja, természetesen figyelembe véve az oktatási törvényt, előnyben kell részesíteni a hároméves kort betöltött gyermekeket.
Szentgyörgyi József további kérdés, észrevétel nem lévén szavazásra bocsátja a Képviselő úr által javasolt határozat elfogadását.
151/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete – Papp Kornél módosító indítványára – úgy dönt, hozzájárul a Halásztelek Város Önkormányzatának a Süni Magánóvoda Nonprofit Kft-vel (2314 Halásztelek, Malonyai u. 46.) 2010. július 12-én kötött közoktatási megállapodás módosításához a következők szerint:
Eredeti szöveg:

3.) 
Jelen megállapodás keretében a Megbízott által fenntartott intézmény közoktatási feladatokat lát el, a jelen szerződésben meghatározott létszámig. (2010. szeptember 1-től:  20 fő, 2011. január 1-től: 40 fő.) 

10.) 
Felek ezen közoktatási megállapodást az 1993. évi LXXIX. törvény 81. §-a alapján kötik meg 2010. szeptember 1. napjától határozott időre, 2013. augusztus 31. napjáig. 

Módosított szöveg:

3.) 
Jelen megállapodás keretében a Megbízott által fenntartott intézmény közoktatási feladatokat lát el, a jelen szerződésben meghatározott létszámig. (2010. szeptember 1-jétől: 20 fő, 2011. január 1-jétől: 40 fő, 2011. szeptember 1-jétől 45 fő, 2012. szeptember 1-jétől 44 fő, 2013. szeptember 1-jétől 33 fő.) 
10.) 
Felek ezen közoktatási megállapodást az 1993. évi LXXIX. törvény 81. §-a alapján kötik meg 2010. szeptember 1. napjától határozott időre, 2014. augusztus 31. napjáig. 

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 11. pontja:
A 2314 Halásztelek, 3051/8 hrsz., 3052 hrsz. és a 3053/8 hrsz. alatti „kivett út”-ként nyilvántartott földrészletek önkormányzati tulajdonba kerülése 
Előterjesztő: Szentgyörgyi József polgármester
Szentgyörgyi József ismerteti, új területeket alakítanak ki, osztanak meg telkeket és az így létrejövő utakat a magántulajdonosok önkormányzati tulajdonba adják. Kéri a pénzügyi bizottság elnökét, ismertesse a bizottság döntését.

Lengyel Izabella elmondja, a bizottság 3 igen és 1 tartózkodás mellett javasolja az előterjesztés „A” határozati javaslatának elfogadását, mely a felajánlást elfogadja és rögzíti a teendő intézkedéseket. 
Szentgyörgyi József kérdés, észrevétel nem lévén szavazásra bocsátja az „A” határozati javaslatot.

152/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a 2314 Halásztelek, 3051/8 hrsz., a 3052 hrsz. és a 3053/8 hrsz. alatti „kivett út” bejegyzéssel nyilvántartott földrészek ingatlantulajdonosainak Travnev Marin (Hollandia, DAN HAG Maunyplejn 213, 2585 D.), valamint Travneva Todorova Milanka (2310 Szigetszentmiklós, Háros u. 27.) ingatlantulajdon átruházásra vonatkozó felajánlását elfogadja, a tulajdonszerzést – az alábbiak szerint – engedélyezi:

1. Felkéri a Polgármestert, hogy a megállapodást írja alá, és az ingatlanszerzésről a NAV 11B400 számú adatlap kitöltésével az adatszolgáltatási kötelezettségének tegyen eleget;

2. A Jegyző útján felkéri a Műszaki Irodát, hogy az ingatlan-nyilvántartásban történt változások földhivatali átvezetését követően a három közterületi ingatlant a vagyonkataszter forgalomképtelen vagyonok körébe vegye nyilvántartásba, egyben intézkedjen a vagyonrendelet e tekintetben szükséges módosításainak elkészítéséről és a Képviselő-testület elé történő előterjesztéséről.

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 12. pontja:
Csepel-Sziget és Környéke Többcélú Önkormányzati Társulás – Társulási Megállapodás módosítása 
Előterjesztő: Szentgyörgyi József polgármester

Szentgyörgyi József tájékoztatásul elmondja, a Társulás által létrehozott új bizottságok bekerültek az Alapító Okiratba, ehhez kérek a támogatást. Kéri a pénzügyi és az ügyrendi bizottság elnökeit ismertessék a bizottságok döntését.

Lengyel Izabella bejelenti, a pénzügyi bizottság javasolja a Képviselő-testületnek a határozat elfogadását.

Tóth Endre Attila ismerteti, az ügyrendi bizottság javasolja a Képviselő-testületnek a határozat elfogadását. 

Szentgyörgyi József kérdés, hozzászólás nem lévén szavazásra bocsátja a határozati javaslatot.
153/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete a Csepel-Sziget és Környéke Többcélú Önkormányzati Társulás Társulási Megállapodását az előterjesztés szerint tett módosításokkal elfogadja. 

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 13. pontja:
Egyebek

· Kucu – Hús Kft. kérelme 

Szentgyörgyi József ismerteti, a Kucu – Hús Kft. ügyvezetője kéri a Képviselő-testülettől, hogy mérsékelje a 255.200,- Ft-os bérleti díjat, mert a forgalma közel 50 %-kal visszaesett. A testület novemberben tárgyalta a bérleti díjakat. A Kucu – Hús Kft. 2007-ben vette át a bérleti jogosultságot, az akkor bérleti díjat csak az inflációval emelte a testület. A döntés a testület kezében van, ad-e bérleti díjkedvezmény és milyen időszakra. Felhívja a figyelmet arra, sokkal több bérleménye is van az önkormányzatnak, ez a legdrágább bérlemény, de ezen kívül garázsok és egyéb építményeket is bérbe ad az önkormányzat, tehát előfordulhat, hogy hasonló kérelemmel jön a többi bérlő is. Hozzászólásoknak ad helyt.

Szabó Tibor ismerteti az előzményeket, két nagy húscég versengett annak idején ezért az üzletért, s ők egy irreálisan magas bérleti díjra tornázták fel a bérleti díjat, melynek a valós alapja messzemenőkig nem ennyi lett volna. Úgy gondolja, a törvényes lehetőségeket kell számba venni, aztán lehet a kérelemről beszélni. Egy ilyen előkészítetlenül behozott kérelemről a testület biztosan nem tud most dönteni. Az önkormányzati bérleményeknél egy ilyen jellegű csökkentésnek úgy gondolja megvan a törvényes útja, és az nem is a Képviselő-testületnek a kompetenciája. Gyakorlatilag meg kell hirdetni az üzletet, meg kell újra pályáztatni.
Igaz Tibor kéri, vegyék figyelembe mennyi hús-hentes üzemel, összesen négy helyen – Hajnal u., Rákóczi út, Spar és a szóban forgó üzlet - árulnak húst.

Szentgyörgyi József összegzi, Alpolgármester úr azt javasolja hozzák vissza a testület elé a kérést, Igaz képviselőtársa, pedig azt, hogy fontolják meg a mérséklését. 
Erdődi Sándorné Alpolgármester úr javaslatát támogatja.

Szentgyörgyi József szavazásra bocsátja a határozati javaslatot, mely szerint a kérelem elbírálására vonatkozó javaslatot megfelelően előkészítetten, a pénzügyi bizottság véleményével, a következő testületi ülésen tárgyalják meg. 
154/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete úgy dönt, hogy a kérelem elbírálására vonatkozó javaslatot megfelelően előkészítetten  – a Pénzügyi, Ellenőrző és Településfejlesztési Bizottság véleményével – a következő ülésén tárgyalja meg.

Határidő: 
elfogadásra:

azonnal



végrehajtásra: 

2011. szeptemberi Kt. ülés 

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 13. pontja:
Egyebek

· Helyi Vöröskereszt Alapszervezet kérelme 
Szentgyörgyi József elmondja, a helyi vöröskeresztes alapszervezet az egyik garázst használja élelmiszer és ruha tárolására a Dózsa György utcában. Elég nagy létszámú helyi civil szervezetről van szó, ezért bérleti díjat nem kértek, a rezsi költsége elenyésző, hiszen a négy garázs egyben van. Kérik a bérleti szerződés meghosszabbítását. Véleménye szerint, amíg nincs más jelentkező, addig örülnek, hogy hasznos célra kerül az ingatlan. Hozzászólásnak ad helyt.

Papp Kornél jelzi, az oktatási bizottság foglalkozott a kéréssel. Nem tudja, hogy a kérés megfogalmazói közül van-e jelen valaki, mert dátumot tartalmaz a kérelem. Hangsúlyozza, a lényeg, hogy egy őszi határozat adoptálására kerülne sor. Ismerteti az oktatási bizottság javaslatát. 

Szentgyörgyi József kérdés, észrevétel nem lévén szavazásra bocsátja a javaslatot.
155/2011. (VII.14.) számú Képviselő-testületi határozat:
Halásztelek Város Önkormányzatának Képviselő-testülete úgy dönt, hogy a Halásztelek, Dózsa Gy. u. 1-3. sz. alatti önkormányzati garázs helyiséget 2012. január 31-ig – iroda céljára – a Helyi Vöröskeresztes Alapszervezet rendelkezésére bocsátja.

Határidő: 
azonnal

Felelős: 
Szentgyörgyi József 
polgármester



9 igen



0 nem



0 tartózkodás



e l f o g a d v a

Napirendi 13. pontja:
Egyebek

· Testületi határozatok pontosítása – Krétai Szent András Alapítvány önkormányzati támogatási kérelme

Szentgyörgyi József ismerteti, előző pénzügyi bizottsági és testületi ülésen tárgyalták a Krétai Szent András Alapítvány nappali ellátás szerződésének felbontását, mely július 1-ével megtörtént és aláírásra került. Akkor az Alapítvány vezetője azt kérte, hogy az idei első félév működéséből származó 450 eFt veszteséget az önkormányzat finanszírozza meg az Alapítvány 2011. évre odaítélt támogatási keretéből, mely összegszerűen nem lett meghatározva az előző határozatban. A pénzügyi bizottság elnöke kérte a határozat pontosítását a testület által, ezért átadja a szót Elnök asszonynak.
Lengyel Izabella szintén elmondja, azért kérték a határozat pontosítását, mert az előzőben nem lett összegszerűen meghatározva.
156/2011. (VII.14.) számú Képviselő-testületi határozat:

Halásztelek Város Önkormányzat Képviselő-testülete a 126/2011. (VI.09.) számú határozatát az alábbiak szerint módosítja:
Halásztelek Város Önkormányzatának Képviselő-testülete – elfogadva a Pénzügyi, Ellenőrző és Településfejlesztési Bizottság javaslatát – úgy dönt, hogy a Krétai Szent András Alapítvány intézményének 2011. I. félévi működéséhez – a szerződés 2011. II. félévre történő felmondása miatt megmaradt II. félévi 1.250 eFt támogatási keretből – 450 eFt többlettámogatást biztosít.  

Határidő: 
azonnal
Felelős: 
Szentgyörgyi József polgármester

4 nem



0 tartózkodás

· Képviselői észrevételek 
Szentgyörgyi József ismerteti, a Lámpás óvoda bérleti szerződésével kapcsolatban érkeztek képviselői indítványok, a 15 éves bérleti jogviszonyt hosszúnak tartják, ezért azt kérik a testülettől, hogy gondolják újra a bérleti jogviszony időtartamát. A bérleti szerződés még nem került aláírásra, ezért hozta vissza a testület elé a képviselői észrevételt. Kérdéseknek, hozzászólásoknak ad helyt.
Papp Kornél elmondja, képviselőtársi által Polgármester úrnak írt levél olvasása után ő is eljuttatott egy levelet, melyet tudomása szerint képviselő-társai nem kaptak meg. Levelének egy pontjára apellálva kéri, ne tűzzék napirendre a témát, nevezetesen az SZMSZ 83. § (4) bekezdése 3 napos határidő ad a Polgármesternek a vissza hozatal kezdeményezésére, június 9-től július 14-ig ennél jóval több nap telt el, nem beszélve arról, hogy ilyen kezdeményezésről nem is értesültek. 
Szentgyörgyi József hangoztatja, azért nem kezdeményezte ez ügyben testületi ülés összehívását, mert a képviselő változás miatt nem tudták még aláírni a szerződést. Értelemszerűen lehet azt mondani, hogy ne vegyék napirendre, lehet azt mondani, hogy vegyék napirendre és nem szavazzák meg. Bejelenti, azért hozta testület elé a kérdés, mert legjobban ennél az asztalnál lehet megbeszélni. Egyértelmű, hogy mit akar a többség, hiszen erről szavazott az előző testületi ülésen, most értelemszerűen a kisebbségben maradt képviselők kérték ennek az újragondolását. Ha van erre fogadókészség az egyik oldalon, akkor lehet róla beszélni, ha nincs fogadókészség, akkor mindegy, hogy az SZMSZ szerint veszik-e le napirendről, vagy azért, mert nem szavazzák meg. Véleménye szerint képviselőtársai azt szerették volna felmérni, hogy van-e erre fogadókészség. A levél megérkezését követően átadta azt Alpolgármester úrnak, hogy egyeztessen frakciójával. Közli, arra törekszik, hogy legyen olyan megállapodás, melyet mindkét fél el tud fogadni. Jogilag mindkét módszerrel „le lehet söpörni”, a végeredmény ugyanaz.

Végváriné Nyíri Lídia úgy gondolja, a napirend levételére vonatkozó kérést az ülés elején kell megtenni, most így nem szabályos. Jelzi, a levelet mindhárman aláírták, nem tehetnek arról, hogy olyan levél került kiküldésre, amit csak ketten írtak alá. Tudatja képviselőtársával, hogy nem kér hitoktatást, oktatni az iskolában kell, nevelni otthon kell. Úgy gondolja, mint választott képviselő, ugyanolyan joga van itt ülni és véleményt alkotni bármiről, mint képviselőtársának. 
Erdődi Sándorné jelzi, olvasta képviselőtársa levelét, melynek valódi tartalmát igen csekélynek minősíti, annak tartalmáról nem kíván vitatkozni. Úgy gondolja, képviselőként a város érdekét védte. Kérdezi, több helyről hallotta, hogy a halásztelki és a tököli református egyház önálló lesz, akkor nem gondolják-e a képviselőurak, hogy felelőtlen lenne Halásztelek vagyonát esetleg a tököli református egyháznak 2025-ig bérbe adni. 

Szentgyörgyi József tájékoztat arról, hogy ez ügyben kereste már Thuróczy urat, de Képviselő úrtól kapott már tájékoztatást, hogy változás volt az egyháznál, meg fogja keresni az új képviselőt. 
Igaz Tibor elmondja, az új törvények alapján már 5-25 évig terjedő időszakra lehet ilyen szerződést kötni. Nem tartja hosszúnak a 15 évet. 

Stefanik Zsolt a jelenlévők tudomására hozza, hogy a levelet aláírta. Alpolgármester úrtól kérdezi, az előző testületi ülésen megszavazta, hogy 15 évre bérbe adják Tököl egyházközségének ezt az ingatlant, fenntartja-e ezt a döntését, ha különválik Halásztelek és Tököl református egyházközsége.

Szabó Tibor közli, nem hallott erről a különválásról.

Papp Kornél két érdekességre hívja fel a figyelmet. Az egyik technikai jellegű, s nyílván megint a hivatal e-mail rendszerében van a probléma. Képviselőtársai nem kapták meg a levelét, de a három képviselőtársa által írt levelet megkapták. Úgy látja, valamilyen szortírozás történt vagy a fénymásolás, vagy a levelezési rendszerben, mert a 8 képviselő nem egyenlőképpen jut hozzá információkhoz. Kéri ennek ellenőrzését, hogy az adatokhoz való hozzáférésben ne legyen probléma az, hogy ki melyik oldalán ül az asztalnak, mert ez sérti a képviselői egyenlőséget. 
A másik, nyilvánvalóan egy egyház belső ügyeiről érdeklődni dicséretes dolog, azonban nem tudja, hogy jogilag, ha valamit terveznek, akkor az előzetes döntéseket az befolyásolhatja-e. Egyet tud, minden döntés jogutódlással törtéhet jogi személyek esetében, így például hogyha egy tököli és egy halásztelki egyházi jogi személy kettéválik, akkor nyilvánvalóan, ami Halásztelken van, az ott is marad és a halásztelki jogi személy része. Polgármester úr autentikus személyeknél tud majd erről tájékozódni, de olyan félelem senkiben ne legyen, hogy ami itt van azt mások, más település fogja birtokolni. Utal arra, hogy önzetlenül az önkormányzat élelmezte Szigetszentmiklós gyermekeit. Úgy gondolja, itt hasonló dolog nem fog bekövetkezni.
Erdődi Sándorné javasolja, amíg a különválás, illetve a jogi dolog nem tisztázódik, függessze fel a határozatát a testület, ne írja alá a Polgármester úr a szerződést. Tudomása szerint a civil szervezetek támogatásánál az egyház is kapott egy bizonyos összegű támogatást, javasolja, amíg ez nem tisztázódik, addig az is maradjon az önkormányzatnál, mert úgy érzi Halásztelek városa nincs olyan jómódban, hogy esetlegesen Tököl városát támogassa.

Lengyel Izabella jelzi, esztétikai problémája van, elvárta volna, hogy az aláírók nevét helyesen írják le. 

Királyné Vaskó Erzsébet előadja, 56 éve lakik Halásztelken, a szülei még régebb óta, ez az iskola már akkor épült. Hozzá, mint a civil szervezet vezetőjéhez mennek nagyszülői jelzések, hogy miért kell ezt az óvodát 15 évre így bérbe adni. Sem egyházellenesség, semmi más nem motiválja az embereket, csak mindenki úgy érzi, hogy kikerül Halásztelek város kezéből ez a dolog és senki nem érzi azt biztosítottnak, hogy ebben az óvodában valóban csak halásztelki gyerekek vannak. Támogatnák, hogy találják meg a képviselők az összhangot, ha mindenki a városért vállalta a képviselőséget.
Végváriné Nyíri Lídia rámutat arra, ez a testületi két héttel ezelőtt kellett volna legyen, bevárták a Tóth urat is, hogy a biztos szavazás meglegyen, ezért nem érzi úgy, hogy le kellene venni napirendről a kérdést. 

Lengyel Izabella Királyné hozzászólása kapcsán elmondja, a Süni Magánóvodáról nincs információja, de az az érvelés egy kicsit sántít, hogy csak a Lámpás óvodában vannak nem halásztelki illetőségű gyerekek, mert sajnos vannak a Tündérkert Óvodában is. 

Erdődi Sándorné úgy gondolja, a korrekt tájékoztatáshoz az is hozzátartozik, hogy amikor a testület tárgyalta ezt a témát, akkor sem volt jelen az egyház. Két bizottsági ülés volt, egy testületi ülés volt, melyeken az egyház képviseletében senki nem jelent meg. Úgy zajlottak le az ülések, hogy Papp Kornél képviselő úr próbálta meg valamilyen formában képviselni az egyházat. Hozzáteszi, semmilyen részletes tájékoztatást nem kaptak az ügy kapcsán, a levél csak azt tartalmazta, hogy kérik a szerződés meghosszabbítását.
Papp Kornél jelzi, Polgármester úr nem tudott odafigyelni a Képviselőasszony szavaira. Úgy gondolja nem a korrekt tájékoztatás része volt az, amit Képviselőasszony hozzátett, mert saját személye nem az egyházat óhajtotta képviselni, hanem képviselőtársai kérdéseire próbált ésszerű magyarázatot adni, ahogy azt mind a bizottsági, mind a testületi ülésen hangsúlyozott. Sajnálja, hogy az imént hozzászóló hölgy éppen kiment, amikor az önkormányzat vagyonát féltette, ami garantáltan 15 évig akár 60 halásztelki gyermek ingyenes elhelyezését szolgálja, és nem kell évente 11-12 mFt-ot kiadni erre a célra.  Idézi Polgármester urat: „A megszűnő kis iskola helyére pedig egy új önkormányzat épületet szeretnénk építeni, olyan konstrukcióban, hogy eladjuk a földterületet, amely jelenleg a mienk, de nem pénzt kérünk érte, hanem egy szint megépítését, amibe az önkormányzat költözne. A hivatal fölötti két emeleten pedig lakásokat építtet a tulajdonos, ami bőven fedezi az épület árát.” Hangsúlyozza, a törekvésük az, hogy a jövőben se vetődhessen fel az, hogy magáncélra fordítódjon az ingatlan, képviselőként halásztelki gyermekek ingyenes nevelését szeretnék biztosítani ebben az épületben, 15 esztendeig ingyen, tehát nem pénzért. 
Erdődi Sándorné úgy gondolja, az ügy tárgyalásakor korrekt javaslatuk volt, amit ha képviselőtársai elfogadtak volna, akkor azt – nem mondja, hogy megszavazta volna, de – legalább tudomásul vette volna, és akkor nem lenne az, hogy 5 igen szavazattal a FIDESZ képviselői szavazták meg. Jelzi, az a baj, hogy nem vették figyelembe sem a másik 4 képviselőt.
Szentgyörgyi József javasolja, függesszék fel a napirend tárgyalását, térjenek rá a következő – Megyedűlő – napirendre, majd a zárt ülésre, és utána zárják le ezt a napirendet. Megállapítja, hogy a testület egyhangúlag egyetért javaslatával.

· Képviselői észrevételek – Megyedűlő utcai lakosok levelei
Szentgyörgyi József emlékeztetőül elmondja, Alpolgármester úr készített egy javaslatot, melyben elindította a Megyedűlő utca zsákutcává történő alakítását, a tervező felkérése megtörtént, a Halásztelki Hírmondóban megjelent az erről szóló tájékoztatás, melyre érkezett egy lakossági kifogás több aláírással, továbbá egy másik levelet, mely a lezárás mellett foglal állást, szintén több aláíróval. Az eseményt nagy lakossági érdeklődés követi, ezért gondolta, hogy testületi ülésen fontolják meg a kérdést. 
Szabó Tibor szól arról, hogy a Megyedűlő utca problémáját nagyon sokan ismerik, ahol egy ún. alternatív útvonal jött létre, mely gyakorlatilag az ott élők életét lehetetlenné tette, melyről fényképek, videók készültek. Körülbelül 300-500 személygépkocsi és kisteherautó halad át a területen az iskola időszak idején, nyáron kevesebb, s afféle „flúgos futamként” a 20 km-es korlátozást 200-300 %-kal lépik túl. Ismerteti, a mostani aláírásgyűjtés azoknak a lakosoknak a segítségével készült, akikkel az ügyet egyáltalán elindították, s azt képviselőként végigvitték, viszont az igény a lakosság részéről merült fel. Polgármester úrnak volt egy javaslata – az út martaszfalttal történő borítása – ami lehet, hogy ideiglenesen csökkentette volna a szálló port, viszont hosszú távon, de még rövid távon sem oldotta volna meg azt a problémát, hogy az ott élők gyalog, kerékpáron a gyereket nem tudják elengedni. Amikor vágtázik ott egy autó, mögötte megy a másik, s mert nem akarja nyelni a port, ezért meg kívánja előzni, az nem fogja látni, hogy emberen, állaton, kerítésen, vagy bármi máson megy keresztül. Ezt saját szemével tapasztalta. A Szigetszentmiklósi Rendőrkapitányság Közlekedési Osztályvezetőjével, Igaz Tibor képviselőtársával helyszíni szemlét tartottak, melyre két javaslat érkezett a szakemberek részéről. Az egyik az egyirányúsítása az útnak, mely több más problémát felvetett volna, mert akik életvitelszerűen a Megyedűlőben laknak, azok szeretnék a gyereket elvinni az óvodába, iskolába, valamint haza is jutni. Az egyirányúsítással gyakorlatilag csak akkor tudták volna megoldani a problémát, ha befelé egyirányú, akkor viszont, ha valaki elvitte a gyerekét az iskolába, után be kellett volna állnia a Rákóczi úton a sorba és kivárni a 40 perces sort, hogy haza tudjon menni. Emiatt gondolták úgy, hogy a másik megoldás élhetőbbé teszi a területet addig, amíg a közlekedési viszonyok nem rendeződnek. Nem szeretné vállalni annak az ódiumát, hogy egy kisgyereket, vagy felnőttet halálra gázolnak a reggeli tortúrában. Fenntartja a testület által fogadott javaslatát, s szeretné, ha végrehajtanák a testületi határozatot.
Lengyel Izabella elmondja, született egy testületi határozat, a Megyedűlővel kapcsolatos anomáliák megoldásaként, melyre érkezett egy – több aláírásos – „kontra” levél, amely azt szeretné, ha ezt nem hajtaná végre az önkormányzat, illetve született egy „pro” aláírásokkal teli levél. A feltűnő a két levél között, hogy az amelyik nem támogatja a határozatot, egy kivétellel külterületi lakosok, melyről úgy gondolja nem is helyben lakó emberek. Akik lényegesen többen vannak és támogatják a testület határozatát, azok kivétel nélkül halásztelki belterületi lakosok, ott laknak, naponta élik át ezt a borzalmat. 
Szabó Tibor hozzáteszi, ha ingatlant néznek, akkor nem olyan magas a szám, mert egy-egy ingatlan esetében van ahol 6 aláíró van. 

Igaz Tibor utal arra, amikor megvizsgálták az ügyet a rendőrséggel, szakhatósággal akkor figyelembe vették a környező lakosságot és természetesen az anyagi lehetőségeket, mert többe került volna, ha naponta a helyszínen van egy rendőr, mintha a zsákutcával oldanák meg a helyzetet. Hangsúlyozza, utánanézett és a mentők GPS-ében ez a terület rosszul szerepel mert, amikor Halásztelekre bejönnek ezt az utcát jelöli meg, ezt korrigáltatni kellene a GPS központtal. Hozzáteszi, nem szeretne változtatni az elfogadott határozaton, mivel azok a Megyedűlő utcában élő lakosok, akik a cél érdekében jelen vannak, írták alá a levelet, hogy ne legyen se versenypálya, se por, nyugodtabb, élhetőbb környezete legyen a lakosságnak. 
Szabó Tibor elmondja, a műszaki irodavezetővel úgy beszélték meg, hogy az akadályok között babakocsi, bicikli, kismotor méretű áthaladás lehetősége meglesz. 

Erdődi Sándorné nem ért egyet képviselőtársai által elmondottakkal. Emlékeztet arra, hogy amikor első alkalommal testület elé került a téma, felhívta Alpolgármester úr figyelmét arra, hogy ez egy dűlőút, tűz és víz katasztrófa esetén mindig ezt az utat használták, ezért kérte találjanak másik megoldást, mert ez így elfogadhatatlan. Hangsúlyozza, ezek a Megyedűlői aláírások mind-mind halásztelkiek, akik a másikat írták alá csak utána költöztek be Halásztelekre. Felsorolja az aláírásoknál szereplő utcaneveket, mellyel kapcsolatban felmerül a kérdés, mi közük van a Megyedűlőhöz, hogy merik azt állítani, hogy nem tudnak ott élni.
Igaz Tibor hangsúlyozza, marad az eredeti elfogadott határozatnál, mert akárhonnan nézik még mindig több a Megyedűlői aláírás a környék részéről, mint a másik vonalon. Mindenképpen értesíteni kell GPS rendszerben a katasztrófavédelmet, hogy ne ott legyen az útvonal, hanem jelöljék ki az Akácos utat, abból a körzetből lehet bármerre menni. 

Lengyel Izabella azt gondolja, véget kellene vetni annak a féle harcnak, miszerint régi lakosok és új lakosok. Ma Halásztelek összes polgára teljes mértékben egyenrangú polgára a városnak. Az, hogy valaki 1949 óta lakik itt, vagy 2010. február óta semmit nem jelent, ugyanolyan jogú lakója a városnak, tehát ezzel egyszer s mindenkorra fel kellene hagyni. Ne felejtsék el azt, hogy mindenki valahonnan idejött, nem 1200 óta itt élő emberekről van szó.

Igaz Tibor hozzáteszi, mindenki a csendért, a nyugalomért jött ide, nem pedig a forgalomért, környezetszennyezésért és zajért. 

Erdődi Sándorné közli a Képviselőasszonnyal, hogy egy szóval nem mondta, hogy új lakó, másik lakó, Képviselőasszony kezdte azzal, hogy ezt mind kik írták alá. 

Lengyel Izabella közbeszól, a helyrajzi számon nem biztos, hogy állandó lakos.
Erdődi Sándorné kijelenti, de igen, még építési kölcsönt is kaptak a helyrajzi számra, nagyon régi lakosok. Semmi baja nincs az új lakosokkal, de ha az egyik lakosnak van joga arra, hogy tiszta levegőhöz jusson, akkor a másiknak joga van ahhoz, hogy eljusson oda, ahova az úti célja vezet. Nincs a fiatalok ellen, sőt nagyon örül annak, hogy odaköltöztek, de erre olyan megoldást kell találni, hogy mindenkinek jó legyen.
Szentgyörgyi József levonja a konzekvenciát, megállapítja mindkét észrevétel a Képviselő-testület megismerte, képviselői indítvány nem született, nincs határozati javaslat a testület előtt, tehát él a korábbi határozat. A megjelent lakosoknak ad szót.

Werla Zoltán (Megyedűlő utcai lakos) nem tartja mindegynek, hogy a nap 24 órájában szenvedi a port, vagy valaki egyszer-kétszer percekig megy csak rajta végig. Elmondja még, hogy egy utca lezárásáról van szó, az összes merőleges utcán ki lehet menni, be lehet jönni, tehát a tűzoltó autó is odajut mindenhova, mivel a tűzoltó autó az egyirányú utcán is bemehet. 

Erdődi Sándorné nem vitatja senki igazságát, ezért kell olyan megoldást találni, ami mindenkinek jó.

Werla Zoltán közbeszól, aszfaltos út fekvőrendőrrel, ezt tudják elfogadni.
Erdődi Sándorné szintén közbeszól, ezt javasolták ők is, de nem fogadták el, csak azt, hogy zárják le az utcát. 

Werla Zoltán igazat ad a Polgármester úrnak, hogy addig nem lehet aszfaltos út, amíg nem teljes a beépítettség, mert a nagy mixerekkel, teherautókkal összetörik az aszfaltot. 

Taligás Nikolett Viktória (Megyedűlő utcai lakos) elmondja, a nagyszülei, a szülei itt laknak Halásztelken, két kisgyermeke van, kéri a Képviselőasszonyt, hogy kalandtúraképpen reggelente az egész családdal sétáljon el a Megyedűlő utcába iskolaidőben. 

Erdődi Sándorné köszöni szépen, hozzáteszi, neki nem mond újat, hisz 40 éve itt lakik, nagyon sokszor arra jár és tudja mi van ott. Hangsúlyozza javasolta, hogy csinálják meg a szilárd burkolatot, de a másik oldal nem fogadta el.

Szabó Tibor céloz arra, gyakorlatilag született egy írásbeli előterjesztés, és most egy olyan vád érte őket, hogy nem fogadták el az aszfaltos utat. Kéri Erdődi Képviselőasszonyt, támassza alá azzal az előterjesztéssel, melyben fekvőrendőrös aszfaltos utat javasolt a Megyedűlőbe, továbbá az idei év költségvetésében mutassa meg, hogy milyen összegből lehetne végigaszfaltozni az utat. Látni szeretné az előterjesztést és a költségkeretet papíron, nem szóban.

Erdődi Sándorné referál arról, hogy amikor a téma napirendre került felhívta Alpolgármester urat és levelet is írt, amiben azt kérte, hogy addig ne hozzák meg ezt a határozatot, amíg a lakosok között egyezség nem születik. A levelet bevitte a hivatalba, három személy jelenlétében megkapta az Alpolgármester úr a levelet. 
Szabó Tibor közbeszól, kéri a tanuk megnevezését, mert nem kapta meg a levelet.

Erdődi Sándorné hivatkozik arra, hogy amikor megkérdezte az Alpolgármester urat, azt mondta, hogy nem kapta meg, holott helyesebb lett volna, ha azt mondja, hogy „bocsánat Képviselőasszony, arra sem méltattam, hogy megnézzem”. Elmondja továbbá, előterjesztést nem írt, de százszor is elmondta, a jegyzőkönyvben szerepel, hogy portalanítsák az utat, találjanak rá megoldást. Akkor még nem volt megszavazva a könyvvizsgálóval kapcsolatos dolog, nem kellett volna 1 mFt-ot adni, elég lett volna a 600 eFt, ott megmaradt volna 400 eFt. Utána fog nézni pontosan, mert volt egy másik javaslata is.

Igaz Tibor az aláírás, ellenaláírást igazolva elmondja, a kampány során gyakorlatilag bejárat azt a területet, s a 053 hrsz-ú lakosok közül egy sem lakik a Megyedűlőn, hanem mind a köztes utcákban laknak, a forgalom ott nem jár el. Maga részéről ezért a 053 hrsz. aláírásokat hiteltelennek veszi.

Werla Zoltán közbeszól, miért csinálja ezt a Képviselőasszony, hisz a Megyedűlő utcai lakosok egészsége függ tőle, nekik meg a kényelme.
Szabó Tibor közli, egy ekkora plénum előtt kellemetlen lenne kimondani olyan szavakat, melyeket nem is tesz meg. Megköszönné, ha Képviselőasszony megnevezné azokat, akik jelen voltak a levél átadásánál. Képviselőasszony nem hívta fel őt telefonon, hanem ő hívta fel Képviselőasszonyt és kérdezte meg, hogy mi kifogása volt ez ellen. Arról beszélgettek, hogy az Akácoson tudnak átmenni a saját birtokukra, és azt hitte, hogy azt a részt zárják le. Miután tisztázták, hogy az a rész továbbra is megközelíthető, akkor azt mondta Képviselőasszony, hogy akkor ez rendben van.

Szentgyörgyi József mivel nincs módosító javaslat, a napirendet lezárja. Zárt ülést rendel el.

K.m.f.



Baloghné dr. Nagy Edit

